Neljapäeval toimunud Jõgeva vallavolikogu istungil kuulati ära informatsioon Kuremaa Põllumajandustehnikumi edasise arengu kohta. On kolm võimalust, kas liita tehnikum Luua Metsanduskooliga, munitsipaliseerida see või lõpetada kooli tegevus. Samas lõpetati ka 2002. aasta eelarve teine lugemine. Täpsustatud eelarvemahuks on kavandatud 37,7 miljonit krooni.